Erling Amundsen

Erling Amundsen (født 23. mai 1906 i Strømsgodset, død 22. desember 1990) var en norsk skihopper, som representerte Strømsgodset Idrettsforening. Amundsens beste år som hopper var 1926, da han blant annet vant hopprennet under Nordiska spelen i Stockholm, yngste klasse i Holmenkollen (delt med Sigmund Ruud) og hovedlandsrennet på hjemmebane i Konnerudkollen. En kneskade satte ham tilbake og gjorde at han ikke kunne delta under OL i St. Moritz i 1928, der han ville vært blant favorittene. Etter krigen var han i to sesonger hopptrener for Norges Skiforbund i Nord-Norge og på Vestlandet og var delaktig i Sverre Stenersens framganger.

Amundsen var også en god fotballspiller og var reserve på  mot Danmark i 1934. Han ble kretsmester i fotball for Strømsgodset i 1926 og 1927. I 1957 ble han utnevnt til æresmedlem i klubben. Amundsen arbeidet til daglig som blikkenslager i NSB.

 Referanser 

 Litteratur 


Kategori:Norske skihoppere
Kategori:Norske fotballspillere
Kategori:Fotballspillere for Strømsgodset TF
Kategori:Personer tilknyttet Norges Statsbaner
Kategori:Personer fra Drammen kommune
Kategori:Fødsler i 1906
Kategori:Dødsfall i 1990